**АКТИВНОСТИ
Делегација у Парламентарној скупштини Организације договора о колективној безбедности
XI сазив (3. јун 2016 – 3. август 2020)**

* Потпредседник Народне скупштине Верољуб Арсић обратио се 15. јуна 2020. године на видео конференцији седнице Савета ПС ОДКБ. Седници Савета ПС ОДКБ председавао је председник ПС ОДКБ и председник Државне думе Федералне скупштине Руске Федерације Вјачеслав Володин.
* Шеф сталне делегације у ПС ОДКБ Милован Дрецун и чланови сталне делегације Јован Палалић и Зоран Радојичић учествовали су на пленарном заседању ПС ОДКБ, 4. и 5. новембра 2019. годне у Јеревану. Током заседања, присутнима се обратио и потпредседник Народне скупштине Ђорђе Милићевић.
* Седници Савета ван седишта ПС ОДКБ у Бишкеку, Киргиска Република, 20. маја 2019. године, присуствовао је потпредседник Народне скупштине Верољуб Арсић.
* Стална Делегација Народне скупштине учествовала на седницама комисија ПС ОДКБ 29. марта 2018. године у Санкт Петербургу, Руска Федерација. У саставу делегације, у својству посматрача, били су Јован Палалић и Зоран Радојичић.
* Стална делегација Народне скупштине учествовала је на седницама комисија Парламентарне скупштине Организације договора о колективној безбедности, које су одржане 20. априла 2017. године у Санкт Петербургу, Руска Федерација. У саставу делегације, у својству посматрача, били су Милован Дрецун, шеф сталне делегације, Јован Палалић и Зоран Радојичић, чланови.
* Стална делегација Народне скупштине учествовала је на заседању Парламентарне скупштине Организације договора о колективној безбедности 23. и 24. новембра 2016. године у Санкт Петербургу, Руска Федерација. У саставу делегације, у својству посматрача, били су Милован Дрецун, шеф сталне делегације и Јован Палалић, Душан Бајатовић и Зоран Радојичић, чланови сталне делегације.